หนูไม่มีเพศสัมพันธ์มาแล้วประมาน2ปีกว่า แล้วพึ่งมาเริ่มมีเดือนที่แล้ว ครั้งล่าสุดวันที่17 พ.ย. มีทั้งหมด4ครั้ง และมีเลือดออกเวลามีเพศสัมพันธ์ทุกครั้ง ไหลเฉพาะเวลาที่มีเพศสัมพันธ์ ไม่รู้สึกเจ็บ เกิดจากอะไรคะ อันตรายมั้ย มีวิธีแก้ปัญหาหรือป้องกันแบบไหนมั้ยคะ
สวัสดีค่ะ การมีเลือดออกขณะมีเพศสัมพันธ์นั้น อาจะมีสาเหตุมาจาก การฉีกขาดของอวัยวะเพศ ช่องคลอด หรือปากมดลูก แต่มักจะมีอาการเจ็บร่วมด้วย สาเหตุอื่นๆเช่น การมีเนื้องอกที่ปากมดลูก การมีเนื้องอกในมดลูกหรือช่องคลอด กรณีเป็นเนื้องอกนี้อาจจะไม่เจ็บได้ หรือการติดเชื้อในช่องคลอดหรือปากมดลูกเบื้องต้นควรงดการมีเพศสัมพันธ์ไปก่อน ไม่สวรล้างช่องคลอด ยังไม่ซื้อยาเหน็บหรือยากินใดๆมาใช้เองควรไปพบแพทย์เพื่อตรวจหาสาเหตุเพิ่มเติมเพื่อดูว่าจุดเลือดออกน่าจะออกมาจากที่ใด หรือมีก้อนเนื้องอกผิดปกติที่ควรได้รับการตรวจเพิ่มเติมหรือไม่ ถ้าไม่มีก็ควรได้รับการตรวจคัดกรองมะเร็งปากมดลูกประจำปีไปด้วย